Cuneiform Tablet BIN 4 64 (NBC 1661)
Cuneiform tablet, dated to the Old Assyrian Period (ca. 1950-1850 BC).
Genre: letter
Transliteration:
a-na a-šùr-na-da qí-bi₄-ma um-ma i-dí-IŠTAR-ma iš-tù a-na tur₄-ḫu-mì-it e-ru-bu 10 GÚ URUDU i-na ba-áb-tí-kà am-ḫu-ur ší-tí ba-áb-tí-kà a-na 20 u₄-me ú-za-kà-ma a-na SIG₅ ú-ta-ar ANŠE.ḪI.A ù i-li šé-ri-a-ma URUDU SIG₅ pá-ni-a-ma ša ú-kà-nu a-šar ma-lá-ki-im mì-li-ik a-ša-me-ma URUDU i-na bu-ru-us-ḫa-tim ṭá-áb <gap> GÚ 20 ma-na AN.NA ša i li-bi₄-a i-ba-ší um-ma ì-li-a-lúm-ma a-na bu-ru-uš-ḫa-tim lu-šé-ri-ib um-ma a-na-ku-ma ba-lu-um té-er-tí a-wi-li-im la tù-šé-ra-áb um-ma šu-ut-ma šu-ma AN.NA ša a-bi₄-kà la ta-dá-nam ša a-la-ḫi-im dí-na-ma a-la-ḫa-am la-ag-mì-il₅ um-ma a-na-ku-ma té-er-tum li-ba-al-ki-tám 10 GÚ URUDU i-ší-im AN.NA al-qé-ma i-ba-ší URUDU-i-kà 20 GÚ na-dí 2 ṭup-pè ṣú-ḫa-ru-um ša a-šùr-i-mì-tí ub-lá-ku-um ší-a-ma-tí-kà ú-za-kà-ma a-na bu-ru-uš-ḫa-dum e-ra-ab a-ni a-ma-kam a té-er-tí-kà ú-qá-a